Pievagrybis
Pievagrybis (lot. agaricus) – pievagrybinių (agaricaceae) šeimos grybų gentis. Grybai išaugina įvairaus dydžio vaisiakūnius, kurie yra balti, pilki, gelsvi ar rausvai rudi. Trama mėsinga, balta, kai kurių rūšių paspaudus pakeičia spalvą į geltoną arba rausvą. Lakšteliai laisvi, nuo subrendusių sporų nusidažo tamsiai ruda spalva. Daugumos rūšių pievagrybiai yra valgomi.